**ZAPISNIK**

**od 22. svibnja 2023**.

sa 14. sjednice Općinskog vijeća Općine Gornja Rijeka održane u vijećnici Općine Gornja Rijeka, Gornja Rijeka, Trg Sidonije Rubido Erdödy 3.

Sjednica je sazvana sazivom KLASA: 024-02/23-01/04, URBROJ: 2137-25-23-1 od 18. svibnja 2023. godine.

PRISUTNI:

Članovi Općinskog vijeća:

1. Stjepan Borjan, predsjednik,
2. Vesna Nemčić,
3. Franjo Šturbek,
4. Valent Šatvar,
5. Mario Antolić,
6. Tomislav Švogor,
7. Jadranko Jambrec,
8. Dario Nemčić.

ODSUTNI:

1. Martin Nakani.

Ostali prisutni:

1. Darko Fištrović, općinski načelnik Općine Gornja Rijeka,
2. Andreja Bogdan, pročelnica Jedinstvenog upravnog odjela općine Gornja Rijeka, koja vodi zapisnik,
3. Valentina Valjak, stručna suradnica za računovodstvene poslove Jedinstvenog upravnog odjela.

Sjednicu je u 18,00 sati otvorio predsjednik Općinskog vijeća Stjepan Borjan.

Prije usvajanja zapisnika obavještavam vas da je Odbor za financije i proračun održao svoju 7. sjednicu te jednoglasno usvojio sve prijedloge današnjih točki koji se odnose na Godišnji izvještaj o izvršenju proračuna Općine Gornja Rijeka za 2022. godinu.

Prije utvrđivanja Dnevnog reda razmatramo zapisnik s 13. sjednice Općinskog vijeća Općine Gornja Rijeka. Ima li netko primjedbi.

**Franjo Šturbek:** Imam primjedbu. Tu je uneseno no nije sve. Pitao sam Kozjaka kakvo je vlasništvo Komunalnog poduzeća i onda je on odgovorio da grad ima 2/3 vlasništva i oni odlučuju. Još sam pitao da li je to dioničko društvo, a on je rekao da nije već da imaju društveni ugovor. Nije istina da grad može donositi sve odluke. U zapisniku ne piše da sam pitao za dioničko društvo. Pitao sam to s razlogom, ja sam u nadzornom odboru Vodnih usluga i grad vodi svoje politike i nas isključuju iz odlučivanja. Postavio sam pitanje što je sa zemljištem u Čanjevu na koje se navodno upisala država. Za to zemljište sam ja skupljao novce po selu i najmanje što treba je biti u vlasništvu općine. Ugovor postoji sigurno samo ga trebam potražiti u papirima Mjesne zajednice Kolarec. U planovima nas nema, samo u dijelovima gdje treba financirati. Oni tvrde da sa svojih 70% mogu donositi odluka, a ja kažem da bez naše suglasnosti ne mogu. Tamo dolje se sve odluke donose nonšalantno, sada ću tražiti da skupština poduzeća donese određenu odluku, a skupštinu čine načelnici i glas našeg načelnika vrijedi isto kao i Rajnov glas, bez obzira što grad ima 73% jer to nije dioničko društvo i to je bitno.

**Andreja Bogdan:** Preslušati će se tonski snimak i unijeti ispravak.

Nakon toga Zapisnik s 13. sjednice Općinskog vijeća Općine Gornja Rijeka usvojen je jednoglasno sa 8 glasova „ZA“.

Predsjednik Općinskog vijeća Općine Gornja Rijeka predložio je slijedeći

**DNEVNI RED**

1. Donošenje Odluke o suglasnosti za provedbu ulaganja u projekt „Opremanje trga“,
2. Donošenje Zaključka o usvajanju Izvješća o izvršenju Programa javnih potreba u predškolskom odgoju i obrazovanju na području Općine Gornja Rijeka u 2022. godini,

2.a Donošenje Zaključka o usvajanju Izvješća o izvršenju Programa prostornog uređenja i

unapređenja stanovanja na području Općine Gornja Rijeka u 2022. godini,

1. Donošenje Zaključka o usvajanju Izvješća o izvršenju Programa javnih potreba u osnovnom školstvu na području Općine Gornja Rijeka u 2022. godini,
2. Donošenje Zaključka o usvajanju Izvješća o izvršenju Programa u sportu na području Općine Gornja Rijeka u 2022. godini,
3. Donošenje Zaključka o usvajanju Izvješća o izvršenju Programa javnih potreba u kulturi na području Općine Gornja Rijeka u 2022. godini,
4. Donošenje Zaključka o usvajanju Izvješća o izvršenju Plana javnih potreba u socijalnoj skrbi na području Općine Gornja Rijeka u 2022. godini,
5. Donošenje Zaključka o usvajanju Izvješća o izvršenju Programa u protupožarnoj i civilnoj zaštiti na području Općine Gornja Rijeka u 2022. godini,
6. Donošenje Zaključka o usvajanju Izvješća o izvršenju Programa javnih potreba za obavljanje djelatnosti Hrvatske gorske službe spašavanja - Stanice Koprivnica za 2022. godinu,
7. Donošenje Zaključka o usvajanju Izvješća o izvršenju Programa građenja komunalne infrastrukture na području Općine Gornja Rijeka za 2022. godinu,
8. Donošenje Zaključka o usvajanju Izvješća o izvršenju Programa održavanja komunalne infrastrukture na području Općine Gornja Rijeka za 2022. godinu,
9. Donošenje Zaključka o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Gornja Rijeka u 2022. godini,
10. Donošenje Zaključka o usvajanju Izvješća o izvršenju Programa utroška šumskog doprinosa na području Općine Gornja Rijeka u 2022. godini,
11. Donošenje Zaključka o davanju prethodne suglasnosti na prijedlog Godišnjeg izvršenja Financijskog plana Općinske knjižnice Sidonije Rubido Erdody za razdoblje od 1. siječnja do 31. prosinca 2022. godine,
12. Donošenje Godišnjeg Izvještaja o izvršenju proračuna Općine Gornja Rijeka za 2022. godinu,
13. Donošenje Odluke o raspodjeli rezultata Općine Gornja Rijeka utvrđenog na dan 31.12.2022. godine,
14. Donošenje Odluke o nagradama Općine Gornja Rijeka za posebna postignuća učenika na državnim, regionalnim i županijskim natjecanjima, susretima i smotrama,
15. Donošenje Odluke o izuzimanju od obveze plaćanja udjela u cijeni dječjeg vrtića za mjesec svibanj 2023. godine,
16. Donošenje Odluke o davanju prethodne suglasnosti na nacrt Pravilnika o izmjenama i dopunama Pravilnika o unutarnjem ustrojstvu i načinu rada Dječjeg vrtića Mali medo,
17. Donošenje Odluke o izmjeni i dopuni Odluke o načinu utvrđivanja osnovne plaće radnika u Dječjem vrtiću Mali medo,
18. Pitanja i prijedlozi.

Nakon toga Općinsko vijeće Općine Gornja Rijeka je jednoglasno s 8 glasova „ZA“ prihvatilo dnevni red.

**Točka 1.**

**Predsjednik:** Pod ovom točkom Dnevnog reda imamo donošenje Odluke o suglasnosti za provedbu ulaganja u projekt „Opremanje trga“. Za uvodno pojašnjenje bih molio općinskog načelnika.

**Darko Fištrović:** LAG PRIZAG raspisao je natječaj za ostatak novaca od ministarstva poljoprivrede. Na svaku općinu otpada oko 20 tisuća eura što je reltivno mali iznos za neki ozbiljniji projekt. Mi svake godine plaćamo binu i razglas pa predlažem da se to kandidira i nabavi preko ovog natječaja LAGA-a da se svake godine ne plaća najam.

**Predsjednik:** Otvara, raspravu.

**Vesna Nemčić:** Kakva oprema se planira nabaviti.

**Darko Fištrović:** Bina i razglas, ponuda je oko 21 tisuću eura, bina bi bila oko 30m² plus razglas, rasvjeta, mikrofoni i sve što ide uz to. Moram reći da je najam takve bine i razglasa oko 35 tisuća kuna, a koristilo bi i za Sidonijin dan i sve manifestacije na području općine.

**Mario Antolić:** Ne postoji ništa drugo što bi se moglo kandidirati?

**Darko Fištrović:** Za 20 tisuća eura ne postoji gotovi projekt, ako se kandidiraju radovi treba projekt i dozvola, a nemamo ništa za tako manji iznos. Svi projekti su puno većeg iznosa.

**Valent Šatvar:** Koliko kvadrata je bina?

**Darko Fištrović:** oko 30m².

**Vesna Nemčić:** Da li je natkrivena?

**Darko Fištrović:** Nije natkrivena.

**Predsjednik:** Ima li još pitanja? Ako nema više dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ODLUKU**

**o suglasnosti za provedbu ulaganja u projekt „Opremanje trga“**

Odluka se prilaže ovom zapisniku i čini njegov sastavni dio

**Točka 2.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa javnih potreba u predškolskom odgoju i obrazovanju na području Općine Gornja Rijeka u 2022. godini. Za uvodno pojašnjenje bih molio općinskog načelnika.

**Darko Fištrović:** Ova točka i sve ostale odnose se na izvršenje po pojedinim programima u prošloj godini. U materijalima ste dobili točne iznose gdje je što utrošeno pa ako trebate dodatno pojašnjenje pitajte.

**Predsjednik:** Ima li još pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Programa javnih potreba u predškolskom odgoju i obrazovanju na području Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 2.a**

**Predsjednik:** Za ovu točku u pozivu nije dodan redni broj pa predlažem da ju vodimo pod 2a.Pod ovom točkom imamo donošenje Zaključka o usvajanju Izvješća o izvršenju Programa prostornog uređenja i unapređenja stanovanja na području Općine Gornja Rijeka u 2022. godini. Za uvodno pojašnjenje bih molio općinskog načelnika.

**Darko Fištrović:** Neke stavke nismo radili jer nije bilo potrebe. Za katastarsku izmjeru je prošli tjedan održan sastanak i o tome ćemo više pod točkom razno. Najveća stavka u ovom programu je vodovod Fajerovec gdje smo lani sufinancirali izgradnju precrpne stanice, a ove godine je nastavak radova. Procijenjena vrijednost radova je oko 2 milijuna kuna, sada se čeka odluka Hrvatskih voda da li će se uključiti u financiranje.

**Predsjednik:** Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Programa prostornog uređenja i unapređenja stanovanja na području Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 3.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa javnih potreba u osnovnom školstvu na području Općine Gornja Rijeka u 2022. godini. Za pojašnjenje bih molio općinskog načelnika.

**Darko Fištrović:** Izvršenje se odnosi na kupnju radnih bilježnica, financiranje darova za Svetog Nikolu i nagrade učenicima za postignute rezultate. Škola plivanja je izvršenje nula jer prošle godine nisu poslali račun, ove godine je zato duplo.

**Predsjednik:** Otvaram raspravu.

**Franjo Šturbek:** Nagrade učenicima za postignute rezultate su sve manje što znači da djeca nisu baš dobro pripremljena.

**Darko Fištrović:** Na to mi ne možemo utjecati. Prema mojim informacijama ove godine su učenici išli na dosta natjecanja i postigli dobre rezultate.

**Vesna Nemčić:** Ove godine ima baš dosta djece na natjecanjima.

**Predsjednik:** Ima li još pitanja? Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Programa javnih potreba u osnovnom školstvu na području Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 4.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa u sportu na području Općine Gornja Rijeka u 2022. godini. Za pojašnjenje bih molio općinskog načelnika.

**Darko Fištrović:** Izvršenje se odnosi na sredstva dodijeljena udrugama u sportu i na projekt svlačionica gdje smo preuzeli na sebe projektnu dokumentaciju i platili njen ostatak.

**Predsjednik:** Otvaram raspravu.

**Jadranko Jambrec:** vezano uz projekt škole nogometa Plave krvi iz Dropkovca, zašto ne bi pokušali svu djecu uključiti u školu nogometa u Gornjoj Rijeci pa da probamo napraviti ekipu. U Gornjoj Rijeci djeca imaju puno bolje uvjete.

**Darko Fištrović:** Nemam ništa protiv toga no to je stvar dogovora Nogometnog kluba i Udruge Plave krvi.

**Mario Antolić:** Puno ljudi vozi svoju djecu u Novi Marof i Križevce na nogomet.

**Jadranko Jambrec:** Mislim da bi bilo puno kvalitetnije kada bi se objedinile škole nogometa, nogometni klub ima uvjete i mogli bi se postići dobri rezultati.

**Predsjednik:** Ima li još pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Programa u sportu na području**

**Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 6.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Plana javnih potreba u socijalnoj skrbi na području Općine Gornja Rijeka u 2022. godini. Za pojašnjenje bih molio općinskog načelnika.

**Darko Fištrović:** Izvršenje se odnosi na financiranje prehrane, pomoći za novorođenčad, gerontodomaćicu i ostale potrebe iz područja socijalne skrbi.

**Predsjednik:** Otvaram raspravu.

**Mario Antolić:** Na koju ljekarnu se odnosi sufinanciranje dežurstva?

**Darko Fištrović:** Na ljekarnu Križevci, dežurstvo vikendom u popodnevnim satima. Dežurstvo osim nas sufinancira i Grad Križevci i Općine Kalnik, Orehovec i Žabno.

**Predsjednik:** Ima li još pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Plana javnih potreba u socijalnoj skrbi na području Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 7.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa u protupožarnoj i civilnoj zaštiti na području Općine Gornja Rijeka u 2022. godini. Za pojašnjenje bih molio općinskog načelnika.

**Darko Fištrović:** Izvršenje se odnosi na sredstva koja smo dali Vatrogasnoj zajednici za redovan rad i sredstva koja su se odnosila na realizaciju projekta, a koja su joj vraćena.

**Predsjednik:** Otvaram raspravu.

**Vesna Nemčić:** Koji projekt je to bio?

**Darko Fištrović:** Obnova Vatrogasnog doma u Kolarcu. Društvu je Vatrogasna zajednica prebacila sredstva, a društvo joj je vratilo kad je dobilo povrat.

**Jadranko Jambrec:** Da li je Vatrogasna zajednica pomogla što financijski za uređenje doma u Kolarcu?

**Darko Fištrović:** Koliko ja znam nije, osim transfera tih sredstva koja su joj vraćena.

**Predsjednik:** Ima li još pitanja? Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Programa u protupožarnoj i civilnoj zaštiti na području Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 8.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa javnih potreba za obavljanje djelatnosti Hrvatske gorske službe spašavanja - Stanice Koprivnica za 2022. godinu. Za pojašnjenje bih molio općinskog načelnika.

**Darko Fištrović:** Sve jedinice lokalne samouprave financiraju rad HGSS-a, prošle godine smo ima dali 15 tisuća od planiranih 20.

**Franjo Šturbek:** Da li smo im morali dati sve planirano?  
Darko Fištrović: Ne, nije zakonski propisano.

**Predsjednik:** Ima li još pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o otpisu knjižnične građe iz fonda Općinske knjižnice Sidonije Rubido Erdödy o usvajanju Izvješća o izvršenju Programa javnih potreba za obavljanje djelatnosti Hrvatske gorske službe spašavanja - Stanice Koprivnica za 2022. godinu**

Zaključak se prilaže ovom zapisniku i čini njegov sastavni dio

**Točka 9.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa građenja komunalne infrastrukture na području Općine Gornja Rijeka za 2022. godinu. Za pojašnjenje bih molio općinskog načelnika.

**Darko Fištrović:** U materijalima ste u tablici dobili izvršenje po pojedinom projektu, da ne čitam sve to pitajte ako vas što konkretno zanima.

**Predsjednik:** Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Programa građenja komunalne infrastrukture na području Općine Gornja Rijeka za 2022. godinu**

Zaključak se prilaže ovom zapisniku i čini njegov sastavni dio

**Točka 10.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa održavanja komunalne infrastrukture na području Općine Gornja Rijeka za 2022. godinu. Za pojašnjenje bih molio općinskog načelnika.

**Darko Fištrović:** Radi se o izvršenju poslova održavanja komunalne infrastrukture koje uglavnom radi naše komunalno poduzeće. Tu je također i zbrinjavanje napuštenih životinja za koje vidimo da smo utrošili puno sredstava, a ove godine su cijene još puno veće.

**Predsjednik:** Otvaram raspravu. **Franjo Šturbek:** Veterinari nisu obavljali posao do kraja, evidencija pasa nije potpuna.

**Darko Fištrović:** Najveći su problem odbačeni psi. Netko ih ostavi po par malih i onda je problem, ne zna se tko je to napravio, a mi ih moramo zbrinuti. Općina je financirala čipiranje, ono je bilo besplatno za sve. U našoj županiji se dogodilo da je jedna veterinarska stanica koja ima azila je kupila drugu i sad imaju monopol i digli su jako cijenu, a po zakonumi s njima moramo imati sklopljen ugovor. Ja sam jednom već platio kaznu jer nismo imali ugovor.

**Mario Antolić:** Gdje su postavljeni prometni znakovi?

**Darko Fištrović:** Trebao bih točno pogledati na koje ceste su postavljeni. Znakova fali svugdje, napravljen je elaborat gdje ih točno treba postaviti i rješavamo selo po selo. Mislim da su lani postavljeni u Deklešancu. Ako bi htjeli po čitavoj općini trebalo bi nam najmanje 100 tisuća kuna, ovako idemo fazno.

**Mario Antolić:** U Pofukima je problem jer navigacija navodi vozače na poljski put i svako malo veliki kamioni završe na poljskom putu. Trebalo bi postaviti znak.

**Predsjednik:** To je točno, kamioni završe na poljskom putu pa ih treba izvlačiti, rade štetu, trgaju ograde. Trebalo bi znak stop ili zabranjeni smjer.

**Franjo Šturbek:** U programu stavke nisu izvršene do kraja, najveća razlika je u održavanju nerazvrstanih cesta, sredstva su osigurana, a komunalno poduzeće nije odradilo posao. U Bukovki se obrušila zemlja do čega je došlo jer nisu kvalitetno odrađeni radovi na cesti, odnosno nije se škarpirao put. Treba hitno to sanirati jer ljudi neće moći na polje, kombajn neće moći proći.

**Darko Fištrović:** Ceste su problem, nisu ih izvršili.

**Franjo Šturbek:** Nešto se treba poduzeti, mislim da u tom poduzeću vlada veliki kolaps.

Jadranko Jambrec: Pitanje je ima li poduzeće kapaciteta za odraditi sve poslove.

Darko Fištrović: Nažalost ne.

**Jadranko Jambrec:** Treba biti realan, ovaj problem nije od jučer.

**Darko Fištrović:** Jedan radnik je na dugotrajnom bolovanju i pitanje je da li će se on uopće vratiti. Za njega ne možemo naći zamjenu, svima je mala plaća. Zatvaranje poduzeća mislim da isto nije rješenje.

**Valent Šatvar:** Ako zatvorimo i damo poslove drugima oni će diktirati cijene usluga.

**Dario Nemčić:** Treba vidjeti realno financijsko stanje poduzeća.

**Franjo Šturbek:** Žao mi je što stavke nisu iskorištene malo bolje. Imali su osiguran posao, a nisu ga odradili.

**Jadranko Jambrec:** Treba vidjeti koja je realna plaća za taj sektor.

**Darko Fištrović:** Možemo li o radniku pod razno da ne širimo temu.

**Predsjednik:** Ima li još pitanja? Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Programa održavanja komunalne infrastrukture na području Općine Gornja Rijeka za 2022. godinu**

Zaključak se prilaže ovom zapisniku i čini njegov sastavni dio

**Točka 11.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Gornja Rijeka u 2022. godini. Za pojašnjenje bih molio općinskog načelnika.

**Darko Fištrović:** Od legalizacije je ostvaren prihod od 2500 kuna koji je utrošen u modernizaciju nerazvrstanih cesta.

**Predsjednik:** Otvaram raspravu, ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području**

**Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 12.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa utroška šumskog doprinosa na području Općine Gornja Rijeka u 2022. godini. Za pojašnjenje bih molio općinskog načelnika.

**Darko Fištrović:** Također prihod je koji 600 kn i utrošen u modernizaciju nerazvrstanih cesta.

**Predsjednik:** Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o usvajanju Izvješća o izvršenju Programa utroška šumskog doprinosa na području Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 13.**

**Predsjednik:** Pod ovom točkom imamo donošenje Zaključka o davanju prethodne suglasnosti na prijedlog Godišnjeg izvršenja Financijskog plana Općinske knjižnice Sidonije Rubido Erdody za razdoblje od 1. siječnja do 31. prosinca 2022. godine. Za pojašnjenje bih molio općinskog načelnika.

**Darko Fištrović:** Izvršenje se odnosi na prva 2 mjeseca prošle godine kada je knjižnica radila i imala zaposlenika. Knjižnica je u postupku zatvaranja no taj postupak traje dugo i sve dok ministarstvo ne donese konačnu odluku mi moramo donositi sve dokumente za nju.

**Predsjednik:** Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ZAKLJUČAK**

**o davanju prethodne suglasnosti na prijedlog Godišnjeg izvršenja Financijskog plana Općinske knjižnice Sidonije Rubido Erdody za razdoblje od**

1. **siječnja do 31. prosinca 2022. godine**

Zaključak se prilaže ovom zapisniku i čini njegov sastavni dio

**Točka 14.**

**Predsjednik:** Pod ovom točkom imamo donošenje Godišnjeg Izvještaja o izvršenju proračuna Općine Gornja Rijeka za 2022. godinu. Za pojašnjenje bih molio općinskog načelnika.

**Darko Fištrović: U godišnjem izvješću su obuhvaćena sva izvješća koja smo usvojili u prethodnim točkama pa ako imate još koje konkretno pitanje pitajte.**

**Predsjednik:** Otvaram raspravu.

**Jadranko Jambrec:** Kakvo je punjenje proračuna.

**Valentina Valjak:** Normalno, nema odstupanja u odnosu na plan.

**Predsjednik:** Ima li još pitanja? Kako nema više pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**GODIŠNJI IZVJEŠTAJ**

**o izvršenju proračuna Općine Gornja Rijeka za 2022. godinu**

Godišnji izvještaj se prilaže ovom zapisniku i čini njegov sastavni dio

**Točka 15.**

**Predsjednik:** Pod ovom točkom imamo donošenje Odluke o raspodjeli rezultata Općine Gornja Rijeka utvrđenog na dan 31.12.2022. godine. Za pojašnjenje bih molio općinskog načelnika.

**Darko Fištrović:** Još jedna odluka vezana uz godišnji obračun, knjigovodstveno stanje je višak prihoda.

**Predsjednik:** Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ODLUKU**

**o raspodjeli rezultata Općine Gornja Rijeka utvrđenog na dan 31.12.2022. godine**

Odluka se prilaže ovom zapisniku i čini njegov sastavni dio

**Točka 16.**

**Predsjednik:** Pod ovom točkom imamo donošenje Odluke o nagradama Općine Gornja Rijeka za posebna postignuća učenika na državnim, regionalnim i županijskim natjecanjima, susretima i smotrama. Za pojašnjenje bih molio općinskog načelnika.

**Darko Fištrović:** Budući da je odluka za nagrade učenicima i mentorima bila u kunama pa da ne isplaćujemo cente, donijeli smo novu odluku i zaokružili iznose. Nagrade su nešto više nego što su bile do sada.

**Predsjednik:** Otvaram raspravu. **Vesna Nemčić:** Mentori dobivaju jedinstvenu nagradu bez obzira koliko učenika pripremali?

**Darko Fištrović:** Da.

**Predsjednik:** Ima li još pitanja? Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ODLUKU**

**o nagradama Općine Gornja Rijeka za posebna postignuća učenika na državnim, regionalnim i županijskim natjecanjima, susretima i smotrama**

Odluka se prilaže ovom zapisniku i čini njegov sastavni dio

**Točka 17.**

**Predsjednik:** Pod ovom točkom imamo donošenje Odluke o izuzimanju od obveze plaćanja udjela u cijeni dječjeg vrtića za mjesec svibanj 2023. godine. Za pojašnjenje bih molio općinskog načelnika.

**Darko Fištrović:** Javili smo se na natječaj Središnjeg ureda za demografiju i odobrena su nam sredstva za ovu godinu za razvoj predškolske djelatnosti, a kao jedan od uvjeta je oslobođenje od plaćanja vrtića roditelja za jedan mjesec.. Moram reći da smo bili brzi jer su sredstva otišla u dva dana.

**Predsjednik:** Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ODLUKU**

**o izuzimanju od obveze plaćanja udjela u cijeni dječjeg vrtića**

**za mjesec svibanj 2023. godine**

Odluka se prilaže ovom zapisniku i čini njegov sastavni dio

**Točka 18.**

**Predsjednik:** Pod ovom točkom imamo donošenje Odluke o davanju prethodne suglasnosti na nacrt Pravilnika o izmjenama i dopunama Pravilnika o unutarnjem ustrojstvu i načinu rada Dječjeg vrtića Mali medo. Za pojašnjenje bih molio općinskog načelnika.

**Darko Fištrović:** U vrtiću je bila inspekcija i vrtić je dobio kaznu od 10 tisuća kuna, a ravnatelj 5 tisuća jer je bilo troje djece više upisano nego što je dozvoljeno. Uz to dali su naputak i o ostalim greškama, a jedna od njih je i izmjena ovog pravilnika i poslije još točka koja se veže na ovu. Kazna je plaćena u roku od 8 dana i smanjena je na dvije trećine.

**Predsjednik:** Otvaram raspravu.

**Mario Antolić:** Tko je odgovoran što je bilo više djece, kome je to promaklo?

**Darko Fištrović:** Nije promaklo nikome nego je bilo pitanje koja će se djeca ostaviti neupisana, svjesno smo išli u to.

**Valent Šatvar:** Da li su ta djeca ostala u vrtiću?

**Darko Fištrović:** Jesu no ne znam kako će biti sad, u tijeku je natječaj za upis i što ako će biti više djece.

**Predsjednik:** Svi imaju viškove u vrtićima i to puno veće nego mi, kod nas je u pitanju ukupno samo troje djece.

**Darko Fištrović:** Svi znamo zbog čega je došla inspekcija, inspekcije ne idu redovno van već samo po prijavi, a prijava je bila zato što je bila tamo prijava.

**Jadranko Jambrec:** Ravnateljica je prijavila?

**Darko Fištrović:** Da, ona je prijavila vrtić na Bisagu, tamo je došla inspekcija i dobili su kaznu i dosta djece je ostalo neupisano. Roditelji su zbog toga bili ljuti i prijavili su naš vrtić.

Mario Antolić: Znači vratili su joj. To smo željeli ćuti da se kaže do kraja. To smo svi čuli.

Jadranko Jambrec: To je malo čudno, takve stvari se ne rade.

Vesna Nemčić: Ova dva mjesta spremača i pomoćnog kuhara, da li to znači da se to zapošljava još jedna osoba?

Darko Fištrović: Ne, mora se razdvojiti spremačica od osobe koja preuzima i servira hranu. Pola radnog vremena će biti spremač, a pola pomoćni kuhar.

Andreja Bogdan: Svi manji vrtići imaju to radno mjesto kako smo imali i mi i ne misle to mijenjati jer inspekcija ide samo po prijavi.

Jadranko Jambrec: Ravnateljica koja je zakuhala cijelu situaciju neka snosi odgovornost.

Franjo Šturbek: Da li je ravnateljica na razini zadatka?

Darko Fištrović: Ne.

Mario Antolić: Odgađa roditeljski sastanak stalno i dalje se nema papira u vrtiću.

Darko Fištrović: To nije istina.

**Mario Antolić:** To je istina i možemo sad otići dolje i pogledati.

**Predsjednik:** Konstatirali smo da je za dolazak inspekcije odgovorna inspekcija, a da li je na razini zadatka to će još vrijeme pokazati. Molio bih Andreju koja je u Upravnom vijeću vrtića da nešto kaže.

**Andreja Bogdan:** Valentina i ja smo u upravnom vijeću, predsjednica je Antonia Šturbek. Mi smo postavljene u upravno vijeće u studenom prošle godine da se nešto popravi jer su već onda bili problemi. Ravnateljica stalno radi iste greške na koje ju se stalno upozorava i stalno imamo nekakve ispravke. Vrtić sada radi više od godinu dana i mislim da više nema opravdanja da se nešto ne zna.

**Darko Fištrović:** Problem je što radi stalno iste greške i ne može reći da nije znala.

**Andreja Bogdan:** Rađena je kontrola primjene odluke o plaćanju vrtića i utvrđeno je da je krivo obračunala roditeljima cijenu vrtića i oštetila vrtić za 670 Eura. Ovo nije jedina kazna koju će vrtić dobiti, pokrenut je postupak iz područja mirovinskog osiguranja jer nisu na vrijeme prijavljeni radnici i što im ugovori nisu bili dobri. Već smo imali puno sastanaka i upozoravali ju na greške i svaki puta kaže nema problema, sve će se riješiti i drugi dan ništa.

**Darko Fištrović:** Na zadnjem Upravnom vijeću sam bio i ja jer cure više nemaju snage.

**Valentina Valjak:** ne možemo si ništa pomoći.

**Jadranko Jambrec:** Koje je rješenje, jer je ona primljena za stalno?

**Darko Fištrović:** Ne, na mandat od četiri godine.

Andreja Bogdan: Generalni problem ne samo u našoj županiji već i šire je da nema stručnog kadra, odgojitelja nedostaje.

**Vesna Nemčić:** Može li ju netko zamijeniti ako nema ravnatelja.

**Darko Fištrović:** Uvjeti su i za ravnatelja i za v.d.-a isti, moraš biti ili odgojitelj ili stručni suradnik, samo za ravnatelja treba još i 5 godina radnog staža.

**Jadranko Jambrec:** Djeca u našem vrtiću moraju iza ručka ležati bez obzira da li spavaju ili ne. To je mobing nad djecom i to nije u svim vrtićima.

**Vesna Nemčić:** mislim da je to tako u svim vrtićima.

**Jadranko Jambrec:** Nije, osobno sam razgovarao sa tri odgojiteljice i dvoje ravnatelja i drugi vrtići imaju poseban program za djecu koja ne spavaju.

**Mario Antolić:** Također smatram da je generalni problem manjak stručnog kadra, danas po vrtićima rade svakakve struke. Zašto se kod nas dogodio problem s ručnicima. Djeca su vjerojatno razmatala papirnate ručnike i onda su im stavili jedan platneni da si svi brišu u njega ruke. Njega je neko dijete ostavilo u umivaoniku i namočio se je na što se djecu stavilo u kaznu, a kazna im je bila da se moraju brisati u majice.

**Andreja Bogdan:** To je bilo jedno od pitanja na upravnom vijeću, ravnateljica je rekla da će istražiti no nije nas ništa izvjestila.

**Mario Antolić: Djeca su dolazila doma konstantno mokra i roditelji su pitali ravnateljicu da li da oni kupe ručnike na što im je odgovoreno da nema potrebe jer ih ima, a nema ih i dalje.**

**Darko Fištrović: Nažalost nema kadra, u vrtiću sa strukom je samo još jedna osoba no ona je još pripravnik.**

**Vesna Nemčić:** Mislim da mora postojati neko rješenje imenovanja, u slučaju da ona sama da otkaz, nekoga se mora imenovati.

**Darko Fištrović:** Da, ali gdje naći osobe sa strukom.

**Predsjednik:** U upravno vijeće smo stavili osobe koje se razumiju u pravne i računovodstvene poslove. Što se tiče odgojnih metoda to treba istražiti.

**Franjo Šturbek:** Upravno vijeće radi bez naknade, gubi svoje vrijeme, a ništa se ne poduzima i ne rješava.

**Vesna Nemčić:** Mislim da je stvar u tome da ako u godini dana nije naučila neke osnovne stvari da niti neće.

**Darko Fištrović:** Mislim da nije na razini zadatka, stalno joj se ispravljaju stvari i opet isto griješi.

**Franjo Šturbek:** Treba znati odraditi posao. Ja ako sam nešto trebao odraditi, ostao sam i duže.

**Andreja Bogdan:** Mi smo postavili pitanje radnog vremena jer oni odrade 6 sati i odu doma, tražili smo da pripremu odrade u vrtiću. Odgovoreno nam je da odgojiteljice nemaju što raditi osam sati u vrtiću jer nemaju što raditi.

**Valentina Valjak:** Kad jedne nema onda je problem što se treba zamijeniti.

**Jadranko Jambrec:** Svi smo iznijeli loše mišljenje, predlažem da damo priliku ravnateljici da se očituje o svemu i kaže gdje je problem. Neka dođe na sjednicu vijeća pa ćemo pitati sve što nas zanima.

**Darko Fištrović:** Može, za iduću sjednicu će se pozvati ravnateljica da podnese izvješće o radu.

**Franjo Šturbek:** Neka i Komunalno poduzeća pripremi izvješće o radu za iduću sjednicu.

**Predsjednik:** Ima li još pitanja? Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ODLUKU**

**o davanju prethodne suglasnosti na nacrt Pravilnika o izmjenama i dopunama Pravilnika o unutarnjem ustrojstvu i načinu rada Dječjeg vrtića Mali medo**

Odluka se prilaže ovom zapisniku i čini njegov sastavni dio

**Točka 19.**

**Predsjednik:** Pod ovom točkom imamo donošenje Odluke o načinu utvrđivanja osnovne plaće radnika u Dječjem vrtiću Mali medo. Za pojašnjenje bih molio općinskog načelnika.

**Darko Fištrović:** Budući da smo dali suglasnost na izmjenu Pravilnika gdje su propisana nova radna mjesta treba za njih odrediti i koeficijent.

**Predsjednik:** Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 8 glasova „ZA“ donijelo

**ODLUKU**

**o načinu utvrđivanja osnovne plaće radnika u Dječjem vrtiću Mali medo**

Odluka se prilaže ovom zapisniku i čini njegov sastavni dio

**Točka 20.**

**Darko Fištrović:** Od zadnje sjednice nam je odobren projekt nastavka uređenja Malog Kalnika za što smo dobili 20 tisuća eura. Kontaktirao sam konzervatorski odjel Pezelja i Vekića koji vodi arheološke radove i oni bi drugi tjedan trebali doći da kažu što će se točno raditi. Radove bi najvjerojatnije radilo naše komunalno poduzeće.

Od strane Ministarstva graditeljstva nam je odobren projekt za proširenje javne rasvjete na mjestima gdje fale lampe. Potrebno je napraviti troškovnik pa će se krenuti u raspisivanje natječaja.

Na natječaj Ministarstva regionalnog razvoja smo prijavili modernizaciju nerazvrstanih cesta, rezultati još nisu bili i čekamo da li će proći projekt.

Na natječaj ureda za sport smo prijavili projekt gradnje svlačionica, čekamo rezultate da li će projekt proći, ako prođe idemo u kompletnu izgradnju, a ako ne prođe idemo u prvu fazu za što mi imamo sredstva.

Što se tiče katastarske izmjere bio sam na sastanku u Zagrebu gdje su bili predstavnici ministarstva, našeg suda i gruntovnice. Dogovoreno je da mi platimo troškove papira, poštarine i koverti što bi iznosilo oko 20 tisuća eura kroz tri godine. Izlaganje bi počelo 1. rujna i od tada bi oni počeli pozivati ljude. Sud je tražio dnevnice no to im nije odobreno. Koverte čija je dostava na području općine je dogovoreno da će dostaviti dostavljač jer ispada jeftinije nego da se ide putem pošte.

**Valent Šatvar:** Što je s postavljanjem ogledala na državnoj cesti.

**Darko Fištrović:** S predstavnikom ŽUC-a sam obišao sve lokacije gdje trebaju ogledala i oni su se obvezali da će ih postaviti. Uglavnom se radi o lokacijama županijskih cesta.

**Valent Šatvar:** Najveći problem je izlazak iz smjera Fajerovca na državnu cestu, trava je velika i ništa se ne vidi.

Predsjednik: predlažem da ih se malo požuri, bilo pozivom ili pismeno.

Valent Šatvar: Županijska cesta u Fajerovcu je u jako lošem stanju, sva je ispucala.

Darko Fištrović: Sutra ću zvati ravnatelja ŽUC-a, možda imaju sredstava da to poprave.

Mario Antolić: U Pofukima je također loše stanje, prvi asfalt smo platili, sada je sve zdrobljeno, bankine i asfalt su jako lošem stanju.

**Mario Antolić:** U Pofukima je bila poplava i dostava pijeska je bila loše organizirana, pijesak je došao oko pola noći. To se trebalo bolje organizirati.

**Darko Fištrović:** Pijesak je došao je iz Daruvara, napravio sam sve što sam mogao.

**Predsjednik:** Ima li još kakvih pitanja? Konstatiram da je današnja sjednica Općinskog vijeća Općine Gornja Rijeka završena.

Završeno u 19,30 sati.

**Zapisničar: Predsjednik:**

Andreja Bogdan Stjepan Borjan